11. การควบคุมภายใน

คณะกรรมการบริษัทได้มอบหมายให้คณะกรรมการตรวจสอบสอบทานการประเมินระบบการควบคุมภายใน
และกำกับดูแลการปฏิบัติงานโดยตรงของฝ่ายตรวจสอบและพัฒนาระบบเพื่อให้สามารถทำหน้าที่การตรวจสอบได้อย่างเป็นอิสระในการประเมินความเพียงพอของระบบการควบคุมภายในที่มีอยู่ในระบบการปฏิบัติงาน
รวมทั้งการปฏิบัติตามกฎหมายระเบียบข้อบังคับที่เกี่ยวข้องกับการดำเนินธุรกิจของบริษัทฯ
นอกจากนี้บริษัทฯ ยังมีการว่าจ้างบริษัทที่ปรึกษาการตรวจสอบภายใน คือ บริษัท เอเอ็นเอส บิซิเนส
คอนซัลแทนส์ จำกัด เพื่อทำหน้าที่ตรวจสอบกระบวนการปฏิบัติงานตามแผนการตรวจสอบประจำปี
2554 ที่ได้รับการอนุมัติจากคณะกรรมการบริษัท
และรายงานผลการตรวจสอบโดยตรงต่อคณะกรรมการตรวจสอบ

นอกจากนี้ในปี 2554 บริษัทฯ
ยังได้เข้าร่วมโครงการพัฒนาระบบการควบคุมภายในของบริษัทจดทะเบียนในโครงการส่งเสริมการกำกับดูแลที่ดีของตลาดหลักทรัพย์แห่งประเทศไทย
เพื่อเป็นการพัฒนาระบบงานการควบคุมภายในและองค์ความรู้ของบุคลากรภายในองค์กรอีกด้วย

1.  องค์กรและสภาพแวดล้อมของการควบคุมภายใน

    1.  บริษัทฯ
        ได้จัดให้มีสภาพแวดล้อมและโครงสร้างองค์กรที่สนับสนุนให้มีระบบการควบคุมภายในที่มีประสิทธิภาพ
        มีการกำหนดแผนกลยุทธ์ระดับองค์กร เป้าหมายในการดำเนินธุรกิจ แผนงานรายปี
        ซึ่งผ่านการพิจารณาจากคณะกรรมการบริษัท และเป้าหมายดัชนีวัดผลการปฏบัติงาน
        (KPI) ของแต่ละฝ่าย / โครงการ เป็นประจำทุกปี มีการแต่งตั้งคณะกรรมการ KPI.
        เพื่อทบทวน KPI. ของทุกหน่วยงาน ให้เหมาะสมกับสภาวการณ์ปัจจุบัน
        และให้สอดคล้องกับนโยบายบริษัทฯ ตลอดจนการสื่อสารนโยบายการบริหารงาน
        เพื่อเป็นแนวทางในการปฏิบัติงานของผู้บริหาร และพนักงานทุกระดับ

    2.  โครงสร้างองค์กร กำหนดให้คณะกรรมการบริษัทพิจารณาแต่งตั้งคณะกรรมการบริหาร
        และแต่งตั้งกรรมการอิสระจำนวน 3 ท่านเป็นคณะกรรมการตรวจสอบ
        โดยคณะกรรมการบริษัทประชุมอย่างน้อยไตรมาสละ 1
        ครั้งคณะกรรมการตรวจสอบจะประชุมโดยอิสระร่วมกับฝ่ายตรวจสอบและพัฒนาระบบ
        และผู้ตรวจสอบบัญชีของบริษัทอย่างน้อยไตรมาสละ 1 ครั้ง
        คณะกรรมการบริหารมีการประชุมกันอย่างน้อยเดือนละ 1 ครั้ง
        นอกจากนี้ยังมีคณะกรรมกรรชุดย่อย ได้แก่ คณะกรรมการสรรหา
        และคณะกรรมการพิจารณาค่าตอบแทน

    3.  บริษัทฯ ได้จัดทำข้อกำหนดเกี่ยวกับจรรยาบรรณของคณะกรรมการ ฝ่ายบริหาร
        และพนักงานในการปฏิบัติหน้าที่ตามภารกิจของบริษัทด้วยความซื่อสัตย์ สุจริต
        และมีคุณธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
        ตลอดจนสาธารณชนและสังคม
        โดยได้กำหนดให้การดำเนินกิจกรรมเพื่อสังคมเป็นหนึ่งในยุทธศาสตร์หลักในการบริหารงาน
        รวมทั้งมีการกำหนดนโยบายในการจ่ายค่าตอบแทนพนักงานที่สอดคล้องกับผลประกอบการของบริษัทฯ
        นโยบายสนับสนุนการฝึกอบรม และการศึกษา เพื่อพัฒนาความรู้ ความสามารถ สร้างขวัญ
        และกำลังใจให้พนักงานได้ร่วมกันปฏิบัติงาน เพื่อให้บรรลุเป้าหมายโดยรวมขององค์กร

    4.  บริษัทฯ มีการจัดทำระเบียบวิธีปฏิบัติงาน ด้านการเงิน จัดซื้อ การบริหารทั่วไป
        และมีระบบบริหารงานคุณภาพ ISO
        เพื่อควบคุมคุณภาพของการปฏิบัติงานให้เป็นไปตามหลักมาตรฐานสากล

2. การบริหารความเสี่ยง

บริษัทฯ ได้กำหนดให้การบริหารความเสี่ยงเป็นอีกหนึ่งในยุทธศาสต์หลักในการบริหารงาน
เพื่อให้กระบวนการบริหารงานด้านความเสี่ยงโดยรวมขององค์กรมีประสิทธิภาพมากยิ่งขึ้น
ป้องกันความเสี่ยงที่จะมีผลกระทบต่อการบรรลุเป้าหมายของบริษัท
รวมทั้งการกำหนดแนวทางที่จำเป็นต้องใช้ในการควบคุมความเสี่ยง
โดยการจัดอบรมให้ความรู้แก่ผู้บริหารภายในองค์กร
และกำหนดให้มีคณะทำงานด้านการบริหารความเสี่ยง
พร้อมทั้งกำหนดให้เป็นวาระหลักในการประชุมคณะกรรมการบริษัทฯ ทุกไตรมาส

3. การควบคุมการปฏิบัติงานของฝ่ายบริหาร

บริษัทฯ กำหนดมาตรการควบคุม มุ่งเน้นแบบป้องกัน
และส่งเสริมให้ผู้ปฏิบัติงานพัฒนาการควบคุมภายในด้วยตนเองดังนี้

1.  บริษัทฯ ได้กำหนดขอบเขตอำนาจอนุมัติของผู้บริหารระดับต่างๆ ไว้อย่างชัดเจน
    จัดโครงสร้างการปฏิบัติงานเพื่อให้สามารถสอบทานงานระหว่างกันได้

2.  มีระบบการวางแผน และรายงานผลการปฏิบัติงาน KPI อย่างสม่ำเสมอทุกเดือน
    ตลอดจนการพิจารณาทบทวนแผนกลยุทธ์ประจำปีทุก 6 เดือน

3.  บริษัทฯ มีมาตรการในการดำเนินงานของบริษัทฯ
    ให้เป็นไปตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
    ตลอดจนกฎหมายอื่นที่เกี่ยวข้อง เช่น ภายใต้ พรบ.บ้านจัดสรรพรบ.คุ้มครองผู้บริโภค
    พรบ.สิ่งแวดล้อม พรบ.ควบคุมเอกสาร พรบ.ผังเมือง และอื่นๆ

4.  ระบบสารสนเทศและการสื่อสารข้อมูล

    1.  บริษัทฯ ได้พัฒนาระบบการรายงานข้อมูลสารสนเทศด้วยระบบโปรแกรมหลักภายในองค์กร
        (ERP) เพื่อให้กระบวนการปฏิบัติงาน
        การรายงานข้อมูลเพื่อสนับสนุนการตัดสินใจของผู้บริหาร มีความถูกต้อง รวดเร็ว
        สามารถลดต้นทุน เพิ่มประสิทธิภาพการปฏิบัติงาน
        และสร้างความพึงพอใจสูงสุดให้แก่ลูกค้ามากยิ่งขึ้น

    2.  บริษัทฯ ได้จัดโครงสร้างองค์กร
        ให้มีหน่วยงานทำหน้าที่สื่อสารข้อมูลทั้งภายในและภายนอกองค์กร
        โดยมีเนื้อหาสาระที่ถูกต้อง ครบถ้วน เป็นปัจจุบัน และสามารถค้นหาได้ ได้แก่
        ฝ่ายนักลงทุนสัมพันธ์ และฝ่ายประชาสัมพันธ์ รวมทั้งการจัดทำบอร์ดประชาสัมพันธ์
        และบอร์ดแจ้งข่าวสารของบริษัท แสดง ณ
        สถานที่ทำงานให้เห็นสามารถรับทราบข้อมูลได้อย่างชัดเจน

    3.  บริษัทฯ ได้มีการกำหนดนโยบายและแนวปฏิบัติเกี่ยวกับการไม่ละเมิดลิขสิทธิ์
        ทรัพย์สินทางปัญญา และ การใช้เทคโนโลยีสารสนเทศและการสื่อสาร กล่าวคือ

-   พนักงานต้องปฏิบัติงานโดยใช้โปรแกรมคอมพิวเตอร์ที่มีลิขสิทธิ์ถูกต้อง ห้ามทำการติดตั้ง
    และใช้งานโปรแกรมคอมพิวเตอร์ที่มีลิขสิทธิ์ไม่ถูกต้องในสำนักงานโดยเด็ดขาด

-   พนักงานต้องเก็บรักษารหัสผ่านของตนไว้เป็นความลับ
    เพื่อป้องกันไม่ให้บุคคลอื่นเข้าถึงรหัสผ่านของตน และต้องไม่ทำการใช้อินเตอร์เน็ตเข้าไปใน
    website ที่อาจจะเป็นอันตรายต่อระบบคอมพิวเตอร์ของบริษัทได้

-   บริษัทจะเข้าตรวจสอบและควบคุมการใช้ระบบสารสนเทศของพนักงาน
    เพื่อป้องกันความปลอดภัยในระบบสารสนเทศของบริษัท

    1.  บริษัทฯ กำหนดให้มีการส่งหนังสือนัดประชุม และเอกสารประกอบการประชุม ก่อนการ

  ประชุมโดยเฉลี่ย 7 วัน ก่อนการประชุม

  4.4 ฝ่ายบริหารระดับสูงเป็นผู้กำกับดูแลระบบเทคโนโลยีสารสนเทศขององค์กร

5.  ระบบการติดตามผล

    1.  บริษัทฯ กำหนดมาตรการติดตามผลระหว่างการดำเนินงาน
        โดยกำหนดให้มีการประชุมฝ่ายบริหารอย่างน้อยเดือนละ 1 ครั้ง ประชุมคณะกรรมการ /
        คณะทำงานเฉพาะด้านต่างๆ อย่างสม่ำเสมอ
        รวมทั้งการประชุมกลุ่มย่อยเพื่อพิจารณาตัดสินปัญหาพร้อมรับทราบความคืบหน้าของโครงการต่างๆ
        ตามที่คณะทำงานได้รับมอบหมาย

    2.  บริษัทฯ กำหนดมาตรการในการติดตามและประเมินผลการปฏิบัติงาน
        ทั้งจากการประเมินอิสระโดยฝ่ายระบบจัดการคุณภาพ ที่ปรึกษาด้านการตรวจสอบภายใน
        และฝ่ายตรวจสอบและพัฒนาระบบ ตามแผนงานตรวจสอบประจำปี

คณะกรรมการตรวจสอบได้สอบทานระบบการควบคุมภายใน
ซึ่งประเมินโดยฝ่ายตรวจสอบและพัฒนาระบบไม่พบข้อบกพร่องที่เป็นสาระสำคัญ
สอดคล้องกับความเห็นของผู้สอบบัญชีของบริษัท คณะกรรมการตรวจสอบมีมติเห็นชอบว่า บริษัทฯ
มีระบบการควบคุมภายในมีความเพียงพอ มีประสิทธิภาพและประสิทธิผล
และได้รับการปรับปรุงแก้ไขตามข้อเสนอแนะของบริษัทที่ปรึกษาด้านการตรวจสอบภายใน
เพื่อทำให้เกิดประโยชน์ในการบริหารงานของบริษัท